
REFERAT DE APROBARE A PROIECTULUI DE HOTĂRÂRE  
privind aprobarea  participarii Municipiului Timisoara  la "Programul privind sprijinirea eficienței energetice și a gestionării inteligente a energiei în infrastructura de iluminat public", aprobarea contractarii finantarii, aprobarea intocmirii documentatiei de achizitie publica pentru procedura de de achiziţie publică Proiect tehnic + Executie şi realizarea lucrărilor, aprobarea documentaţiei faza DALI  și a  indicatorilor tehnico-economici ai proiectului pentru obiectivul Modernizare iluminat public Calea Aradului, Calea Torontalului, Calea Sever Bocu

	1.Descrierea situației actuale 
	La lucrările de investiție care fac obiectul prezentului studiu de fezabilitate, sistemul de iluminat actual conține aparate echipate cu lămpi stradale și pietonale, cu vapori de sodiu, cu puteri de 70, 80, 100, 150, 250 și 400 W. Ele au fost dimensionate pentru fiecare stradă, ținând cont de prescripțiile vechiului standard în iluminatul stradal, motiv pentru care în anumite zone, actualele prescripții în vigoare privind iluminatul public nu se respectă.
	Documentaţia DALI face referire la modernizarea sistemului de iluminat public, pe 3 strazi, care constă în montarea a 531 aparate de iluminat cu tehnologie LED și implementarea unui sistem inteligent de telegestiune.  
Documentaţia DALI aferent obiectivului de investiții,  Modernizare iluminat public Calea Aradului, Calea Torontalului, Calea Sever Bocu a fost întocmită de către STPT SA și pusă la dispoziția Municipiului Timișoara cu titlu gratuit.
2. Schimbări preconizate și rezultate așteptate
Documentaţia DALI urmărește obținerea unui sistem inteligent, nou, modern, unitar, economic și ecologic, care va aduce reducerea semnificativă a cheltuielilor cu energia electrică și reducerea la o parte din costurile întreținerii, creșterea gradului de securitate individuală și colectivă, creșterea gradului de siguranță a circulației rutiere și pietonale, ridicarea gradului de civilizație, a confortului și calității vieții.
3. Concluzii
Prin urmare, în conformitate cu art. 1011-1016 din Codul Civil aprobat prin Legea nr. 287/2009 , prevederile art. 129 alin. (2) lit. b) si alin. 4 lit.d) din Ordonanta de Urgenta nr. 57/2019 privind Codul administrativ si  art. 139 alin. (1) si (3) si art 196 alin. 1 litera a) din  Ordonanta de Urgenta nr.. 57/2019 privind Codul administrativ supun spre dezbatere și aprobare proiectul de hotărâre privind participării Municipiului Timisoara la „Programul privind sprijinirea eficienței energetice și a gestionării inteligente a energiei în infrastructura de iluminat public”, aprobarea  participarii Municipiului Timisoara  la "Programul privind sprijinirea eficienței energetice și a gestionării inteligente a energiei în infrastructura de iluminat public", aprobarea contractării finanțării, aprobarea întocmirii documentației de achiziție publică pentru procedura de achiziţie publică Proiect tehnic + Execuție şi realizarea lucrărilor, aprobarea documentaţiei faza DALI  și a  indicatorilor tehnico-economici ai proiectului pentru obiectivul Modernizare iluminat public Calea Aradului, Calea Torontalului, Calea Sever Bocu.

